procesaur/Wiki.mk huggingface dataset:
Незагрозен вид

Незагрозен вид (или ''најмала загриженост''; крат. LC, од анг. ''Least Concern'') — заштитна категорија на Меѓународниот сојуз за заштита на природата (МСЗП, IUCN) што им се доделува на видовите (или пониските таксони) што се безбедни и многубројни, па затоа не се сметаат за загрозени, речиси загрозени или (пред 2001) зависни од заштита. Тука спаѓа голем број на мошне застапени видови како обичниот гулаб, медоносната пчела, тигрест комарец, смрека, луњата полжавојатка, светото рибарче, викуњата, домашниот глушец, како и самиот човек.
За да го добие овој статус, еден вид мора да се оцени според бројноста на единките и нивните животни околности. За таа цел се врши непосредно или посредно разгледување на ризиците од загрозување и изубмирање врз основа на распределбата.
Иако „најмала загриженост“ не е дел од самиот црвен список на МСЗП, списокот од 2006 сепак ја доделува оваа категорија ма 15.636 таксони. Во оваа категорија влегуваат вкупно 14.033 животински видови (каде спаѓаат и неутврдени видови како жабата од родот ''Philautus''). Покрај ова, во класата влегува и 101 животински подвид, како и 1.500 растителни таксони (1.410 видови, 55 подвидови и 35 вариетети). Наведени се и две животински поднаселенија: австралазиските и јужноафриканските бодликави морски кучиња (вид ајкули). Во категоријата нема габи и протисти, што е разбирливо земајќи предвид дека МСЗП има проценето само четири вида од тие две царства. Во 2008 овој статус го добил и човекот, по формална проценка на светското население.
1 Слични класификации
*COSEWIC: NAR (''Not At Risk'' = „вон ризик“)
*NatureServe: G5 (''Secure'' = „безбеден“)
*WWF - RS (''relatively stable/relatively intact'' = „релативно стабилен/релативно недопрен“) за екорегиони.
2 Поврзано
* Заштитен статус
* :Категорија:Незагрозени видови според МСЗП
Лонг Ајленд (Антигва)

Островот Лонг е остров кој се наоѓа во близина на североисточниот брег на Антигва. Островот се наоѓа во близина на северниот дел од полуостровот Пархам, и е петти најголем остров на Антигва и Барбуда.
Силвер Сити (Божиќен Остров)

Силвер Сити е населба на Божиќниот Остров. Во однос на етничката припадност нејзините жители се кинези и Европејци и мал број на малезијци. Населбата била изградена во 1970-тите со алуминиумски/метални куќи кои требало да бидат отпорни на циклони.
Прот и Јакинт

Прот и Јакинт се христијански светци, ранохристијански маченици кои пострадале во времето на римскиот цар Галиен. Тие биле евнуси на Света Евгенија. Заедно со неа побегнале од нејзиниот татко Филип и биле покрстени од страна на епископот Елиј. Тие и помогнале на Евгенија да се преправи со машко одело и да се замонаши во машки манастир.
Во манастирот живееле одредено време по кое заминале во Рим и преобратиле во христијанство многу луѓе. Прот и Јакинт биле заробени од страна на римските војници како христијани и ги одвеле да се поклонат на римскиот бог Зевс. Според христијанските верувања, кога влегле во храмот статуата на Зевс паднала на земјата и се скршила на неколку делови. По ова било наредено да бидат обезглавени наводно поради магијата која ја направиле кога влегле во храмот. Тие биле погубени во 262 година.
Нивните гробови биле откриени во времето на Папа Дамас I во 366 година. Нивните мошти денеска се наоѓаат во Рим.
Месроб Машдоц

Месроб Машдоц (ерменски: ''Մեսրոպ Մաշտոց'') бил ерменски јазичар, просветител, мисионер, теолог и светец на Ерменската Апостолска црква и Ерменската католичка црква. Маштоц е најпознат по создадавање на ерменската азбука во текот на 406 година.
Мигелн

Мигелн (|Mügeln) — град во округот Северна Саксонија, во сојузната покраина Саксонија, Германија. Се наоѓа 9 километри југозападно од Ошац и 14 километри северозападно од Дебелн.
1 Географија
Мигелн се наоѓа на скоро иста оддалеченост од Лајпциг и Дрезден, по 50 километри од секој град. Мигелн не се наоѓа директно на некоја поважна сообраќајница, но 10 километри јужно од Мигелн постои пристап на автопатот А14 и 10 километри на север се наоѓа пристап до сојузниот автопат Б6, близу до Ошац. Најблиската железничка станица се наоѓа во Ошац.
2 Историја
Првите историски докази за Мигелн се пронајдени во документ од 984 година. Населението тогаш било главно сочинето од Лужички Срби. Во 1064, Мигелн паднал во власта на бискупијата Мајсен и во 1256, Мигелн ги добил правата за одржување пазар.
* 1261: Замокот Руетал (''Schloss Ruhethal'') бил изграден.
* 1325: Лужичкиот јазик бил забранет.
* 1429: Уништување на Мигелн од Хуситите.
* 1542: Првата протестантска служба била одржана во Мигелн.
* 1561: Бискупот Јохан Деветти од Мајсен и од Хаугвиц му го доделил правото на градот за придружба.
* 1581: Бискупот Јохан Деветти, последниот католички бискуп од Мајсен преминал во протестанство. Тој живеел во Мигелн и го добил замокот Руетал и поранешниот манастир Мариентал во Зорнциг на доживотна употреба.
* 1618-1648: Во текот на Триесетгодишната војна, Мигелн бил уништен од шведските трупи и поголемиот дел од жителите изумреле од епидемијата на чума. Само 67 жители од околу 700 преживеале.
* 1735: Градските права биле проширени; добил повисоки и наследни судови (''Ober- und Erbgerichte'') со указ на изборниот кнез (''kurfürstliches Amt'').
* 1834: Последната градска порта била отстранета.
* 1875: Мигелн бил приклучен кон административниот округ Ошац (''Amtshauptmannschaft Oschatz'').
* 1884: Била отворена железницата со тесен колосек, која го поврзала Мигелн со Дебелн, Ошац и Вермсдорф.
* 1945: Во април градот бил окупиран со советски трупи.
* 1968 - 1975: Пругата со тесен колосек постепено била затворана. Најпрвин, сите делови помеѓу Мигелн и Дебелн, потоа делот помеѓу Мигелн и Вермсдорф. (Од 1975 до 1995, преостанатиот дел бил користен единствено за превоз на добра.)
* 1994: Во текот на преструктурирањето на округот, Мигелн бил приклучен кон округот Торгау-Ошац, иако поголемиот дел од граѓаните гласале за округот Дебелн.
* 1995: Патничкиот сообраќај на железницата со тесен колосек на делот Мигелн-Ошац повторно е ставен во функција.
3 Знаменитости
* Замок Руетал (''Schloss Ruhethal'')
* Железничка линија со тесен колосек низ Мигелн (''Wilder Robert'')
* Споменик на Хајнрих фон Мигелн на стариот плоштад Јоаким Цеме (2005)
Патрик Окс

Патрик Окс (роден на 14 мај 1984, во Франкфурт) — германски фудбалер, десен бек на Волфсбург.
1 Кариера
1.1 Клупска кариера
Окс има поминато две години во вториот тим на Бајерн Минхен, но откако неуспеал да се наметне за првиот тим се преселил во Ајнтрахт Франкфурт во летото 2004 година. Оттогаш па сè до летото 2011, Окс одиграл 202 натпревари за Ајнтрахт во 6 сезони во Бундеслигата (неиграл само во првата сезона за време на својот престој тука) и постигнал 5 голови. Со текот на сезоните станувал се поважен дел од тимот, прославувајќи се со способноста многу често да се вклучува во нападот и да додава завршни пасови до напаѓачите. Токму поради таа негова способност во времето кога Михаел Скибе бил тренер на клубот, Окс играл понапред, односно како десно крило.
Во сезоната 2010-2011 кога Ајнтрахт испаднал од Бундеслигата, во летниот трансфер-период Окс му се приклучил на Волфсбург за сума од 3 милиони евра. Дебитирал на 29 јули 2011, во поразот со 3-2 од Ред Бул Лајпциг во Купот на Германија заедно со уште неколку нови играчи како Марко Рус (кој исто така дошол од Ајнтрахт), Хасан Салихамиџиќ, Срџан Лакиќ и Кристијан Траш. Во својата прва сезона одиграл само 13 лигашки натпревари. Следната сезона не одиграл ниту еден натпревар за Волфсбург до средината на сезоната, па бил позајмен на Хофенхајм каде одиграл 12 натпревари во Бундеслигата. Во летото 2013 се вратил во Волфсбург имал релативно солидна сезона 2013-14 играјќи на 17 првенствени натпревари од кој на 14 како стартер. На првиот тренинг при подготовките за почетокот на сезоната 2014/2015, Окс сериозно ги повредил лигаментите и ја пропушти целата сезона досега. Тој се вратил на почетокот на март играјќи 3 натпревари за вториот тим на Волфсбург.
1.2 Репрезентативна кариера
Окс е поранешен репрезентативец на Германија во селекција под 21 година, за која одиграл 9 натпревари без постигнат гол во текот на 2005 и 2006 година.
Алпака

Алпака (науч. ''Vicugna pacos'') — припитомен вид на јужноамерикански животни од семејството Камили. Физички наликува на мала лама.
Овие животни живее во стадо на висорамнински предели во Андите во јужно Перу, северна Боливија, Еквадор и северно Чиле, на надморска височина од 3500-5000 метри и таму се задржуваат преку целата година. Алпаките се значително помали од ламите, и за разлика од нив, не се товарни животни, туку се одгледуваат за влакната. Од овие влакна се изработуваат плетени материјали како ќебиња, џемпери, капи, ракавици и шалови, како и разни ткаенини како понча во Јужна Америка, и блузони, чорапи и постелнина во други делови на светот. Влакното се среќава во поголем број на разни природни бои: 52 според перуанската, 12 според австралиската и 16 според американската класификација.
Возрасната единка е висока од 81 до 99 см, а тежи помеѓу 48 и 84 кг.
1 Основни информации
Алпаките се припитомени пред илјадници години. Народот Моче од северно Перу честопати ја претставува алпаката во своите ракотворби. Дивиот предок на алпаката е викуњата, која е помала од неа. Сепак, алпаката е помала од другите членови на семејството.
Заедно со камилата и ламата, алпаката спаѓа во семејството Камили. Од сите видови во ова семејство, алпаката и викуњата имаат најценета волна: алпаката поради квалитетот и количината на волна, а викуњата поради мекоста и финоста и квалитетот на влакната.
Алпаките се премали за товарење, па затоа се одгледуваат само за волната и месото, кое некогаш важело за деликатес. Поради високите цени на производите од алпака на северноамериканскиот пазар, властите се соочуваат со сè поголемо криумчарење на алпаки.
Со вкрстување на алпака со лама се добива „уаризо“, животно со посебно руно и кроток карактер.
2 Поведение
Алпаките се друштвени животни и живеат во семејни групи. Секоја група се состои од територијален алфа-мажјак,
женки и нивните младенчиња. Кога ќе насетат опасност, меѓусебе се предупредуваат со писклив звук. Одбраната од помали грабливци обично се состои од клоцање со нозете и плукање.
3 Размножување
Женките овулираат со поттик, т.е. со присуството на машко семе при парењето. Најчесто забременуваат по едно парење, но неуспешното парење не е ретка појава.
Мажјакот достигнува полова зрелост на возраст од 1 до 3 години. Женката созрева порано, на возраст од 1 до 2 години.
Бременоста трае 345 ± 15 дена, и женката најчесто раѓа по едно младо („крија“). Откако ќе се ојагни, женката е спремна за повторно парење во рок од две недели.
Животниот век на алпаката трае највеќе 20 години.
4 Исхрана
Алпаките јадат многу помалку храна од другите животни со таа големина. Се хранат претежно со сено и трева, но јаде и други растенија (на пр. некои листови). Тревата што ја јадат треба да биде без ѓубрива и така ги задоволуваат потребите во исхраната. Покрај ова, сточарите често во храната додаваат и жито за да ја засилат со селен и други потребни витамини.
5 Галерија
6 Поврзано
* Лама
* Викуња
* Гванако
7 Наводи
*
Шарлот (парохија во Свети Винцент и Гренадини)

Парохијата Шарлот е административна парохија на островот Свети Винсент и Гренадини. Главен град на парохијата е градот Џорџтаун. Парохијата Шарлот е најголема парохија на Свети Винсент и Гренадини во поглед на површината.
* Површина: 149 км²
* Население: 38,000 жители (2000 г.)
Сент Џорџ (парохија во Свети Винцент и Гренадини)

Парохијата Сент Џорџ е административна парохија на Свети Винцент и Гренадини, на островот Свети Винцент. Главен град на парохијата е градот Кингстаун, кој е воедно и главен град на државата. Парохијата Сент Џорџ е најголема парохија на Свети Винцент и Гренадини во поглед на населението.
* Површина: 52 км²
* Население: 51,400 жители (2000)
Парохијата, исто така ги опфаќа и крајбрежните островчиња Милиген Кеј и островот Јанг.
Гванако

Гванако (науч. ''Lama guanicoe''; |guanaco од |wanaku) — јужноамериканско животно од семејството камили (''Camelidae''). Високо е 107-122 см (кај плеќите) и тежи околу 90 кг. Бојата се разликува многу малку (за разлика од домашната лама), од светлокафеава со темноциметна боја, која постепено се прелева во бела во долниот дел. Имаат сиви лица и мали исправени уши.
1 Живеалишта и бројност
Матично живеалиште на гванакото се пустите планински предели во Јужна Америка. Се среќаваат по висорамнините во Перу, Боливија, Еквадор, Колумбија, Парагвај, Чиле и Аргентина. Во Аргентина највеќе ги има во Патагонија, и тоа на места како Националниот парк Торес дел Пајне и Огнена Земја. Во овие подрачја тие се најбројни, веројатно бидејќи немаат конкуренција во исхраната од добитокот. Гванакото има животен век од 20 до 25 години.
Во 2011, нивната бројност е проценета на 400.000 до 600.000 единки.
Живеат во стада составени од доминантен мажјак, женки и нивните младенчиња. Младите мажјаци што немаат свое стадо се групираат во посебни „ергенски“ стада. Женските групи се мали (до 10 единки), но машките достигнуваат и до 50 гванака. Кога некој од стадото ќе почувствува опасност, истиот дава сигнал во облик на пискаво блеење за да им соопшти на другите дека треба да бегаат. Мажјакот трча последен, зад стадото, за да ги брани. Трчајќи, гванаката достигнуваат брзина до 56 км/ч, честопати по стрмен и карпест терен. Гванаката се одлични пливачи, но имаат и необичен начин на опстанок - лижење на хранливи материи и роса од пустинските кактуси.
Тие се едни од најголемите диви животни во Јужна Америка (заедно со морската крава, тапирот и јагуарот). Имаат само еден природен пердатор - пумата. Кога се во опасност, гванаката почнуваат да плукаат.
Како заштита од опасности, гванакото има дебела кожа на вратот, исто како неговите питоми сродници, ламата и алпаката, како и дивиот сродни, викуњата. Во Боливија, кожата од вратот се користи за изработка на ѓонови во чевларството.
2 Пород
Откако ќе забремени, женката по 11 месеци раѓа едно младо („чуленго“). Младото може да оди веднаш штом ќе се роди. Машките се бркаат од стадото кога ќе наполнат една година.
3 Влакна
Влакната на гванакото се особено ценети поради мекоста и топлината, и се користат за луксузни материјали. Единствено поценета волна е онаа на викуња. Крзното од младенчињата напати се користи како сурогат за крзно од црвена лисица бидејќи тешко се разликува. Како и нивниот домашен потомок, ламата, гванакото има два кожува - горниот има заштитна улога и е погруб, додека долниот е помек, со пречник 16-18 µ најквалитетниот кашмир.
4 Поврзано
* Викуња
* Лама
* Алпака
5 Наводи
* C. Michael Hogan. 2008.
* Estancia La Caledonia Sur,
Томас Хицлшпергер

Томас Хицлшпергер (роден на 5 април 1982 година во Минхен) — поранешен германски фудбалер кој играл во средниот ред. Хицлшпергер поминал дел од почетокот на неговата кариера играјќи во Астон Вила во Англија (краток период на позајмица во Честерфилд), пред да се врати во Германија за да игра за Штутгарт. Во 2010 година тој потпишал за италијанскиот тим Лацио, пред да се врати назад во Англија за да му се приклучи на Вест Хем Јунајтед кон крајот на истата година. По испаѓањето на Вест Хем од Премиер лигата Хицлшпергер се враќа во својата родна земја Германија, потпишуајќи за тимот на Волфсбург. Последно тој играл за Евертон, една сезона 2012-13, по што во септемрви 2013 објавил крај на својата професионална кариера. Како причини за завршувањето на кариерата ги посочил многуте повреди и непостојанството во играта како и големиот број на трансфери во последните години.
Тој, исто така, ја претставувал Германија, одигрувајќи 52 натпревари во кој постигнал 6 гола. Тој бил во составот на Германија и за Светското првенство 2006 година, каде неговата репрезентација била третопласирана.
1 Титули
1.1 Штутгарт
*Бундеслига : 2006-07
Карстен Крон

Карстен Крон (|Karsten Kroon; р. во Дален) — поранешен холандски професионален друмски велосипедист, кој професионално настапувал во периодот 1997-2014 година. Се повлекол од трките на крајот на сезоната 2014.
1 Кариера
Крон го покажал неговиот талент како аматер со освојувањето на професионалната Трка околу Дренте во 1996. Тој му се приклучил на младинскиот состав на во 1997 и освоил голем број аматерски трки во наредните две години. Во 1999, му се придружил на сениорскиот состав. Имал неколку победи, меѓу кои етапата 8, на Денот на Бастилја, на Тур де Франс 2002. Крон и неговиот сонародник, Ерик Декер, завршиле заедно во група од седум луѓе, но Крон ја освоил етапата на неговиот прв Тур де Франс со помошта на поискусниот Декер. Крон ја носел маичката за планински пласман на секоја од трите големи трки, иако неговото водство не траело до крајот.
На 10 август 2005 изјавил дека, до 2007 ќе вози за Саксо Банк. Тој сакал повеќе слобода. „Никогаш не сум рекол дека сакам да бидам водач“, рекол за CyclingNews.com, „Единствено сакам да добивам шанси“. Во март и април 2006, тој бил заеднички екипен капетан за ProTour трките. Завршил во првите десет на Тирено-Адријатико и Трката околу Фландрија. Му помогнал на Френк Шлек да победи на Амстел Голд Рејс со растурањето на потерата, кога Шлек нападнал; Крон завршил четврти. На крајот, Крон завршил на подиум на Флеш Валон, бил трет пред Шлек. Тој исто така бил втор на Амстел Голд Рејс 2009, веднаш зад Сергеј Иванов.
Во 2010, Крон му се приклучил на , но се вратил во за сезоната 2012.
2 Достигнувања
;1996
: 1. Трка околу Дренте
;1997
: 1. Вламсе Пајл
: 1. Етапа 2 Сиркут Франко-Белж
;1998
: 1. Краен пласман Стер дер Белофтен
::1. Етапа 2
: 1. Етапа 6 Сиркут дес Минес
: 1. Етапа 2 Трка околу Навара
: 1. Етапа 3 Трка околу Навара
: 1. Етапа 2 Вуелта а Леон
;1999
: 10. Класика де Алмерија
;2001
: 1. ГП Кантон Аргау
: 3. Шпаркасен Џиро Бохум
: 9. Брабант Пејл
;2002
: 1. Етапа 8 Тур де Франс
;2003
: 1. Етапа 5 Тур ду Поату
;2004
: 1. Трка околу Франкфурт
;2005
: 5. Брабант Пејл
: 9. Омлоп Хет Волк
;2006
: Трка на три земји
::1. Етапа 2
::1. Етапа 5
: 3. Флеш Валон
: 4. Амстел Голд Рејс
: 8. Трка околу Фландрија
;2007
: 4. Трка околу Фландрија
;2008
: 1. Етапа 2 Вуелта а Кастиља и Леон
: 1. Етапа 5 Трка околу Саксонија
: 1. Трка околу Франкфурт
: 5. Џиро ди Ломбардија
: 9. Амстел Голд Рејс
;2009
: 2. Амстел Голд Рејс
: 2. Трка околу Франкфурт
: 4. Курне-Брисел-Курне
: 5. Брабант Пајл
;2010
: 9. Амстел Голд Рејс
;2012
: 5. Краен пласман Тур де л’Еврометропол
Доверски Проток

Доверски Проток (|Strait of Dover) или Калеански Проток (|Pas de Calais) — проток на најтесниот дел од каланлот Ламанш помеѓу Англија и Франција. Нрајкраткото растојание се протега од јужниот карпест ’рт, 6 км североисточно од градот Довер во грофовијата Кент, Англија до ’ртот Гри Не близу градот Кале во департманот Па де Кале, Франција. Овој потег е најпопуларната патека за препливување на каналот, бидејќи тука растојанието изнесува само 34 км.
При ведри услови денски може да се забележи спротивниот брег и крајбрежните објекти, а навечер се гледаат светлата од населените места. Ваквата глетка е опеана во „Доверската плажа“ (1867) од Метју Арнолд.
1 Бродски сообраќај
Најголемиот дел од поморскиот сообраќај помеѓу Атлантскиот Океан и Северното и Балтичкото Море минува низ Доверскиот Проток, наместо по подолгиот и поопасен пат околу северот на Шкотска. Овој проток е најпрометниот морски пат во светот, со над 400 стопански пловила дневно. Британската крајбрежна стража деноноќно патролира по подрачјето и налага строг режим на траси.
Покрај интензивниот сообраќај во правецот исток-запад, протокот редовно го преминуваат и траекти што го поврзуваат Довер со Кале и Булоњ. Во 1994 е отворен Евротунелот, кој ги поврзува Англија и Франција со железница на просечна длабочина од 45 м под морското дно.
2 Поврзано
*Ламанш
*Бели доверски карпи
Чимборасо (покраина)

Чимборасо (|Chimborazo) — покраина на Еквадор, сместена во средишниот дел на еквадорските Анди. Во неа влегува и дел од Националниот парк Сангај. Административен центар е Риобамба. Во покраината се наоѓа и познатиот вулкан Чимборасо (6.267 м), највисока планина во земјата.
1 Кантони
Покраината е поделена на 10 кантони. Населението се однесува на пописот од 2001 г, а површината е изразена во квадратни километри. Даден е и административниот центар на секој кантон.
Кантон, Нас. (2001), Површина (км<sup>2</sup>), Админ. центар
Алауси, 42.823, 1.644, Алауси
Гвамоте, 35.210, 1.216, Гвамоте
Гвано, 37.888, 460, Гвано
Колта, 44.701, 829, Кахабамба
Куманда, 9.395, 159, Куманда
Палјатанга, 10.800, 377, Палјатанга
Пенипе, 6.485, 370, Пенипе
Риобамба, 193.315, 980, Риобамба
Чамбо, 10.541, 163, Чамбо
Чунчи, 12.474, 273, Чунчи
2 Поврзано
* Национален парк Сангај
* Покраини на Еквадор
* Кантони на Еквадор
Сиера Невада де Мерида

Сиера Невада де Мерида (|Sierra Nevada de Mérida) е највисокиот планински венец во склоп на најголемиот масив во Венецуела, Кордиљера де Мерида, кој пак е е во состав на северниот дел на Андите. Во венецот се ноаѓаат највисоките планини во Венецуела: Боливар (4.981 м), Хумболт (4.940 м), Бонплан (4.883 м) и други.
Во рамките на венецот се наоѓа и Националниот парк Сиера Невада.
1 Поврзано
*Пико Боливар
Мартин Елмигер

Мартин Елмигер (|Martin Elmiger; р. во Хагендорн) — поранешен швајцарски професионален друмски велосипедист, кој настапувал во периодот 2001-2017.
Станал професионалец во 2001 година со екипата Свис Пост Офис. Елмигер бил член на од 2002-2006 и на до 2007 до 2012. Бил забележан на етапа на Тур де Романди 2003, кога завршил втор на втората етапа.
1 Кариера
Еден од најдобрите моменти во неговата кариера била победата на Тур Даун Андер во 2007, притоа освојувајќи две победи и победа во генералниот пласман со 3 секунди пред Австралиецот Карл Мензис. Тој ја започнал UCI ProTour 2007 со добра форма, завршувајќи 19. на Е3 Харелбеке, 17. на Гент-Вевелгем и 24. на Париз-Рубе по доживеаниот пад. На етапата 2 на Тур де Романди 2007, Елмигер завршил петти зад етапниот победник Роби Мекјуан. Елмигер ја започнал Тур де Свис 2007 со добра форма, завршувајќи седми на прологот, само 10,82 секунди зад Фабијан Канчелара и пред возачи, како што се Андреас Кледен и Мајкл Роџерс.
На петнаесеттата етапа на Тур де Франс 2014, Елмигер се одвоил со Џек Бауер на 222 километри, но биле достигнати од групата на неколку метри пред целта.
Елмигер го напуштил на крајот на сезоната 2012 и се приклучил на новата екипа за сезоната 2013. Бил национален друмски првак во 2001, 2005, 2010 и 2014 година.
2 Достигнувања
;2000
: 1. Трка околу Штаузе
;2001
: 1. Национално друмско првенство
;2002
: 1. Сиркуто де Гечо
;2003
: 1. ГП Кантон Аргау
;2004
: 1. Етапа 3 Тур де Лангдок-Русијон
;2005
: 1. Национално друмско првенство
: 1. Етапа 1 (ТТТ) Волта а Каталуња
;2006
: 9. Милано-Санремо
;2007
: 1. Краен пласман Тур Даун Андер
: 1. ГП д’Исберг
;2008
: 2. Национално друмско првенство
: 3. Краен пласман Тур де Пикарди
::1. Етапа 2
;2009
: 3. Монте Паски Ероика
: 4. Краен пласман Тур Даун Андер
: 9. Трка околу Фландрија
;2010
: 1. Тур де ла Сом
: 1. Национално друмско првенство
: 1. Краен пласман Четири дена Динкерк
::1. Етапа 4
;2012
: 10. Четири дена Динкерк
;2013
: 1. Краен пласман Тур ду Лимузен
::1. Етапа 1
: 2. Национално друмско првенство
: 2. Национално хронометарско првенство
: 2. Краен пласман Трка околу Британија
::1. Бодовен пласман
: 8. Краен пласман Четири дена Динкерк
: 9. Краен пласман Трка околу Баварија
;2014
: 1. Национално друмско првенство
: 6. Краен пласман Тур ду Поату-Шарент
: 7. Краен пласман Арктичка трка на Норвешка
: Тур де Франс
:: Награда за борбеност на етапа 7 и 15
;2015
: 5. Париз-Рубе
: 5. Краен пласман Трка околу Белгија
: 10. Трка околу Фландрија
;2016
: 1. Пласман најдобар швајцарски возач Тур де Свис
: 4. Краен пласман Арктичка трка на Норвешка
2.1 Распоред на резултатите на големите трки
Голема трка, 2004, 2005, 2006, 2007, 2008, 2009, 2010, 2011, 2012, 2013, 2014, 2015, 2016, 2017
Џиро, —, —, 80, —, —, —, —, —, —, —, —, —, —, —
Тур, 108, —, —, 74, 71, —, 75, —, —, —, 75, 100, 64, —
Вуелта, —, 86, —, —, —, —, —, —, —, —, —, —, —, —
СО = се откажал; — = не учествувал
Петр Јирачек

Петр Јирачек (роден на 2 март 1986, во Тухоржице) — чешки поранешен фудбалер, играч од средниот ред.
1 Кариера
1.1 Клупска кариера
По почетокот на својата кариера во тимот на Баник Соколов, клуб каде што стигна на 10 години, и ги помина првите две професионални сезони таму, Јирачек направи трансфер во тимот на Викторија П’лзењ. Во тимот на Викторија, тој направи точно 100 настапи во лигата и беше клучен дел во тимот кој ја освои титулата во Чешкото првенство во сезоната 2010-2011, подвиг кој никогаш порано не бил остварен во историјата на клубот. Насловот исто така, им даде можност да играат во Лига на Шампиони 2011/12, во која стигнаа до фазата по групи, и завршија на третото место само зад гигантите ФК Барселона и ФК Милан. Јирачек не играше само во еден натпревар на Европско натпреварување. Тој исто така е освојувач на; Чешкиот куп 2009-10 и Чешкиот Супер Куп 2011.
Во декември 2011 година, Јирачек потпиша четири и пол годишен договор со германскиот Бундеслигаш ВФЛ Волфсбург. Тој веднаш остава добар впечаток откако постигна важен погодок во својата четврта лигашка средба за да му обезбеди триумф од 3-2 на својот тим над Фрајбург. Тој претрпе повреда на крајот на февруари, која го наведе да пропушти голем број на натпревари и по враќањето да биде на клупата од каде влезе само неколкупати во остатокот од сезоната.
1.2 Репрезентацијата
Во септември 2011 година, тој го направи дебито за репрезентацијата во натпреварот против Шкотска и наскоро стана прв избор во тимот раководен од Михал Билек. Тој го постигна својот прв гол во победата од 1-0 против Црна Гора во баражите за Евро 2012, во кој тие беа подобри и се пласираа на завршницата на Европското Првенство.
Јирачек продолжи да игра клучна улога во својот репрезентација, кој стигна до четврт-финалето на Евро 2012. Тој постигна два гола на првенството, притоа отворајќи го резултатот против Грција уште во третата минута, а го постигна и клучниот погодок за пласман на Чешка во четвртфиналето како прва во групата А, против домаќинот Полска. Јирачек ги одигра сите деведесет минути и во четвртфиналето во кое Чешката репрезентација загуби од Португалија со 1-0.
2 Титули
2.1 Викторија П’лзењ
*Чешки Фудбалски Куп: 2009–10
*Чешка лига: 2010–11
51. северен напоредник

51. северен напоредник (51° СГШ) — напоредник кој лежи 51 степени северно од екваторот. Минува низ Европа, Азија, Тихиот Океан, Северна Америка и Атлантскиот Океан.
На оваа географска ширина, сонцето грее 16 часа и 33 минути за време на летната долгодневица, а 7 часа и 55 минути за време на зимската краткодневица.
Поширокото подрачје на Лондон може да се опише како просторот помеѓу 51. и 52. напоредник.
1 Траса
Почнувајќи од нултиот меридијан (веднаш северно од Шефилдската парк-градина во Источен Сасекс, Англија), па на исток, 51° СГШ минува низ:
:
Координати, Земја, територија, море, Белешки
, Англија
Доверски Проток
, во должина од околу 10 км (покраината Лимбург)
, во должина од околу 4 км
, во должина од околу 3 км
, во должина од околу 3 км
, во должина од околу 10 км
, во должина од околу 9 км
, во должина од околу 5 км
, во должина од околу 2 км
, во должина од околу 15 км
, Внатрешна Монголија <br/
Татарски Проток
, островот Сахалин
Охотско Море
, полуостровот Камчатка
Тихи Океан, минува веднаш јужно од островот Аматигнак, Алјаска, <br/
, Британска Колумбија — минува низ местото Ревелстоук<br/
залив Свети Лаврентиј
, Њуфаундленд и Лабрадор — островот Њуфаундленд
Атлантски Океан, минува веднаш северно од Грое, Њуфаундленд и Лабрадор,
, Англија
2 Поврзано
*50. северен напоредник
*52. северен напоредник
*51. јужен напоредник
Копно

Копно е голема земјишна површина окружена со море или океан. Поимот може да се однесува и на сета сувоземна површина на Земјината топка.
За копнени површини се сметаат:
*суперконтинентите
*континентите
*островите
1 Поврзано
* Физичка географија
Кристијан Траш

Кристијан Траш (роден на ) — германски професионален фудбалер кој игра за Волфсбург како играч од средниот ред.
1 Технички одлики
Неговата примарна позиција е како внатрешен играч во халфовата линија, но повремено игра и како десен бек.
Ибрахим Сисоко

Ибрахим Сисоко (роден на ) — професионален фудбалер од Брегот на Слоновата Коска кој игра за Волфсбург во германската фудбалска Бундеслига.
1 Клупска кариера
1.1 Академика
Пред да потпише за Волфсбург Сисоко настапуваше за португалскиот прволигаш Академика. Тој е и јуниор на оваа екипа каде скаутите го довеле на многу рана возраст од Африка поради неговиот талент. Пред почетокот на сезоната 2010-11 во Португалската лига, Сисоко е прекомандуван во првиот тим на Академика и го добива дресот со број 91. Тогашниот тренер на Академика Жорге Коста има голема доверба во младиот Сисоко и тој е повикан во конкуренција за настап уште во првите два натпревари од сезоната, но само ги одгледа од клупата за резерви. Иако во почетокот на сезоната неуспеа да се избори за својот прв официјален сениорски настап, тоа се случи неколку месеци подоцна. На 6 ноември 2010 година Сисоко дебитира за првиот тим на гостувањето кај Портимоненсе, на возраст од 18 години, влегувајќи во игра во последните минути од регуларниот тек на натпреварот што заврши 2-2. До крајот на сезоната тој се појави во игра уште осум пати, меѓу кој и еднаш како стартер, но неуспеа постигне гол.
Следната сезона тој е многу постандарден и почна во 10 натпревари од првата минута, од вкупно 13 колку што одигра. Добрите перформанси привелкоа интерес за него кај неколку големи европски клубови како што се Тотенхем и Олимпик Марсеј. Сепак во зимскиот преоден рок, на 9 јануари 2012 Сисоко премина во редовите на Волфсбург за сума од 1.5 милион €.
1.2 Волфсбург
Своето деби во Бундеслигата, Сисоко го имаше на 4 февруари 2012, против екипата на Борусија Менхенгладбах во меч што заврши без голови 0-0. Сисоко го започна мечот во почетните единаесет, но беше заменет уште на полувремето од страна на Марио Манџукиќ. До крајот на сезоната 2011-2012 тој се појави во игра само уште на еден натпревари и еднаш беше неискористена резерва.
Јоандри Орозко

Јоандри Хосе Орозко Цухија (роден на )во Маракаибо) е венецуелски играч од средината на теренот. Тој во моментов игра за Волфсбург.
1 Клупска кариера
1.1 Во Венецуела
Орозко го направи своето професионално деби во 2007 година со тимот на Унион Атлетико Маракаибо, на возраст од 16 години, против Депортиво Анцоатеги. Во 2009 година потпиша со ФК Зулија, и од тој момент беше постојано присустен во сениорскиот тим. Во сезоната 2010-11 тој стана клучна фигура во првата постава на ''Зулијаните'', постигнувајќи осум гола во првата половина од првенството.
1.2 Волфсбург
На 28 јануари 2011 година беше објавено дека Орозко ќе потпише четиригодишен договор со Волфсбург, во очекување на медицинските тестови и финасиските услови со Зулија. Тој стана третиот играч од Венецуела во Бундеслигата, по Хуан Аранго и Томас Ринкон по договорот што беше завршен на 31 јануари. Орозко стави потпис со кој се обврзува на верност кон клубот до 30 јуни 2015.
Топографска истакнатост

Tопографската истакнатост (релативна височина, самостојна височина, проминентност) е мерка за височината на врвот на една планина или рид помеѓу него и најниската изолинија што го окружува него, и ниеден повисок врв. Со ова се изразува самостојноста на врвот.
1 Дефиниции
Договорно се зема дека истакнатоста на планината Монт Еверест (највисока во светот) е еднаква на нејзината надморската височина. Со исклучок на овој посебен случај, постојат неколку истоветни дефиниции:
* Истакнатоста на еден врв е височината на неговата највисока точка сметајќи од најниската изолинија што го окружува него и ниеден повисок врв.
* Ако истакнатоста на врвот изнесува P метри, за да дојдеме од врвот до некој повисок терен, ќе мораме да се спуштиме P метри. Заедно со договорната вредност на Монт Еверест, ова подразбира дека истакнатоста на секоја највисока точка на еден остров или континент е еднаква на надморската височина.
* За секој срт (или каков и да е премин) што го поврзува врвот со некој повисок терен, ја утврдуваме најниската точка на сртот. Оваа точка ќе биде на превојот (седлена точка или премин). Клучен превој или „врска“ е највисокиот од овие превои, заедно со сите сртови што поврзуваат. (Ако врвот е највисока точка на едно копно, тогаш клучниот превој ќе биде океанот, а истакнатоста на планината е еднаква на нејзината надморска височина.) Истакнатоста е разликата помеѓу надморската височина на врвот и надморската височина на клучниот превој.
* Ако си претставиме дека морското ниво се накачило во најмала мера потребно еден врв да стане највисокото место на островот, тогаш истакнатоста на тој врв е висината на островот. Клучниот превој ќе биде последниот провлак што го поврзува островот со некој повисок остров, пред да ги одвои водата.
2 Најистакнати врвови во Македонија
За „ултраистакнати“ се сметаат сите оние врвови со забележителна истакнатост поголема од 1.500 м. Во Македонија такви се:
Место, Назив, Истакнатост (м), Надм. вис. (м)
1, Голем Кораб, 2.169, 2.764
2, Кајмакчалан, 1.758, 2.528
3, Солунска Глава, 1.666, 2.540
4, Пелистер, 1.516, 2.601
3 Поврзано
*Врв (топографија)
*Топографска изолираност
*Надморска височина
23. јужен напоредник

23. јужен напоредник (23° ЈГШ) е напоредник што лежи 23 степени јужно од екваторот, околу 50 км северно од Јужниот Повратник. Минува низ Атлантскиот Океан, Африка, Индискиот Океан, Австралазија, Тихиот Океан и Јужна Америка.
1 Траса
Почнувајќи од нултиот меридијан, па на исток, 23° ЈГШ минува низ:
:
Координати, Земја, територија, море, Белешки
Атлантски Океан
, Лимпопо
Индиски Океан, Мозамбички Проток
Индиски Океан
, Западна Австралија<br/
Корално Море, минува веднаш северно од гребенот Като во територијата Коралноморски Острови
Тихи Океан, напоредникот ја исцртува јужната морска граница на , од 167° ЗГД до 156° ЗГД<br/
, Јужно Мато Гросо<br/
Атлантски Океан, минува веднаш јужно од брегот на
, Рио де Жанеиро - Кабо Фрио
Атлантски Океан
2 Поврзано
*22. јуже напоредник
*Јужен Повратник
*24. јужен напоредник
JIRA

JIRA е комерцијален софтвер за следење на развој на верзии, развиен од страна на Atlassian, најчесто се користи за следење и решавање на проблеми, следење на развојот на софтверските верзии и управување со проекти. Името на софтверот, JIRA, не е акроним, туку скратена верзија на "Gojira", јапонското име за Godzilla. JIRA се развива од 2002 година. JIRA е напишан во јава и ги користи Pico контролерот за инверзија на управување, Apache OFBiz енџинот за ентитети и WebWork 1 стекот со технологии. За RPC, JIRA поддржува SOAP, XML-RPC и REST.
JIRA се интегрира со програми за управување со код како што се Subversion, SVC, Git, Clearcase, Visual SourceSafe, Mercurial и Perforce. Доаѓа со преводи на повеќе јазици како Англиски, Јапонски, Германски, Француски и Шпански. JIRA има архитектура која е прилагодлива за додатоци со што се развинеи голем број интеграции од JIRA заедницата и трети страни, вклучувајќи ги развојните околини како Eclipse и IntelliJ IDEA кој го користат Atlassian IDE конекторот. API-то на JIRA дозволува девелоперите да интегрираат апликации од трети страни во JIRA. Според Atlassioan, JIRA се користи за следење на верзии на софтвер и управување со проекти од преку 14 500 компании во 122 земји од светот.
Елче

Елче (|Elche) или Ељч — град во Шпанија во автономната заедница Валенсија и во покраината Аликанте. Според пописот во 2009 година, во Елче живеат 230.112 жители, рангирајќи го градот како трет најнаселен град во Валенсија, веднаш по градовите Аликанте и Валенсија и 20-ти во Шпанија.
Дел од општината е крајбрежен, но главниот град е оддалечен околу 11 км. од Средоземното Море. Мала река наречена Виналопо тече низ градот, разделувајќи го на два дела.
Градот е познат по своите градини со палми, а најголемата Ел Палмерал, од 2000 година е под заштита од УНЕСКО
Елче е исто така дом на фудбалскиот клуб „Елче“.
1 Стопанство
Економијата во Елче е заснована, во најголем дел, на индустријата за чевли, со повеќе од 1000 фабрики за чевли, како еден од најважните центри за чевли во Шпанија и во остатокот од Европа. Постојат и други економски активности во градот како земјоделството (урми, маслинки, житарици, калинки), индустријата за гуми, трговијата и туризмот.
Во градот се наоѓаат и конференциски центар, меѓународен аеродром наречен ''Аеродром Аликанте'' како и државниот универзитет ''Мигел Еернандез'' и приватниот универзитет ''Карденал Херера''.
2 Збратимени градови
* Касукабе, Јапонија, од 2010
* Оран, Алжир, од 1939
* Тулуза, Франција, од 1981
* Суботица, Србија, од 2004
* Хака, Шпанија, од 1983
3 Поврзано
* Мистерија од Елче — позната средновековна драмска претстава заснована на Библијата
Трст виа Скопје (телевизиска серија)

„Трст виа Скопје“ — македонска ТВ серија од 1987 година. Режисер и сценарист е Богдан Поп Ѓорчев, а настапуваат: Себастијан Шабан, Снежана Стамеска, Ванчо Петрушевски, Мето Јовановски, Илија Џувалековски, Владимир Ендровски, Катерина Крстева, Мите Грозданов, Ѓорѓи Колозов, Гоце Тодоровски, Шенка Колозова, Димче Мешковски и други;
1 Улоги
Глумец, Улога
Ванчо Петрушевски, Цаци
Снежана Стамеска, Сина
Мето Јовановски, Штуц
Владимир Ендровски, Дино
Ѓорѓи Колозов, Ристо
Илија Џувалековски, Арабаба
Славица Зафировска, Социјална работничка
Ѓорѓи Јолевски, Цани
Александар Чамински, Чомбе
Себастијан Шабан
Соња Јачеевска, Семсија
Ненад Стојановски, Кирил
Данчо Чевревски, Бранко
Фирдаус Неби, Шабан Омеровски
Наџи Шабан
Димитар Костов, Началникот
Џемаил Максут, Зеко
Петар Георгиевски, Брат на Арио
Зекир Сипахи
Шенка Колозова, Мајката на Дино
Самоил Стојановски
Мушереф Лозана
Кирил Поп Христов
Љупчо Бреслиски
Бајруш Мјаку
Гоце Тодоровски, Лаки Селимовски
Душко Костовски, Таткото на Шабан и Џемиле
Абдурахман Рахман
Гоце Влахов
Благоја Чоревски, Маргус
Кирил Ќортошев, Дедото на Арио
Дубравка Киселички
Димче Мешковски, Инспектор
Лазе Манасковски, Рефет
Љупчо Петрушевски, Циганот
Ѓокица Лукаревски
Кире Печијаревски
Бедија Беговска
Петре Арсовски, Геро
Салаетин Билал, Самба
Тодор Николовски
Владимир Ангеловски-Дади, Попот
Лазар Бараков, Шоферот
Емин Унѓел, Стражар во домот
Мите Грозданов, Адам
Катерина Крстева, Варена
Ацо Јовановски
Катина Иванова
Александар Ѓорчев
Томе Витанов
Александар Џуровски
Милица Стојанова
Анастас Тановски
Бранко Ѓорчев
Благоја Спиркоски-Џумерко, Милиционерот
Кирил Андоновски
Рамадан Махмут
Абдуш Хусеин
Беќир Нуредини
1.1 Епизоди
Сезона, Епизода, Име,
1, 1, /, 11.10.1987
1, 2, /, 18.10.1987
1, 3, /, 25.10.1987
1, 4, /, 01.11.1987
1, 5, /, 08.11.1987
1, 6, /, 15.11.1987
2, 1, /, 04.02.1990
2, 2, /, 11.02.1990
2, 3, /, 18.02.1990
2, 4, /, 25.02.1990
2, 5, /, 04.03.1990
2, 6, /, 11.03.1990
2, 7, /, 18.03.1990
23. северен напоредник

23. северен напоредник (23° СГШ) — напоредник што лежи 23 степени северно од екваторот. Минува низ Африка, Азија, Индискиот и Тихиот Океан, Северна Америка, Карибите и Атлантскиот Океан.
На оваа географска ширина, сонцето грее 13 часа и 33 минути за време на летната долгодневица, а 10 часа и 43 минути за време на зимската краткодневица.
1 Траса
Почнувајќи од нултиот меридијан, па на исток, 23° СГШ минува низ:
:
Координати, Земја, територија, море, Белешки
Халаипски Триаголник, полагаат право Египет и Судан - под контрола на Египет
Црвено Море
, емиратот Абу Даби
Индиски Океан, Арапско Море
, Гуџарат<br/
, Трипура - долж 20 км
, Mizoram
(Бурма)
, Yunnan
, Guangxi <br/
Јужнокинеско Море
, островот Тајван (полага право )
Тихи Океан, минува веднаш јужно од островот Нихоа (Хаваи, )
, полуостровот Долна Калифорнија
Калифорниски Залив
Мексикански Залив
, минува веднаш јужно од Хавана
Атлантски Океан
, островот Лонг Ајленд
Атлантски Океан, минува веднаш северно од островот Крукед Ајленд, <br/
Западна Сахара, полага право
, овој дел од Мали има прогласено независност како
2 Поврзано
* 24. северен напоредник
* Северен Повратник
* 22. северен напоредник
Опструкција (музичка група)

Опструкција бил прогресивен рок група од Скопје, активна од 1999 до 2003. Водач од група бил Владимир Петровски - Картер (вокали, гитара). Опструкција издаваат еден албум, „Систем“. Две песни од албум се „Одам“ и „Лет во празно“. Спот е записи за Одам. Песна „Лет во празно“ е издаваат од компилација „Преку таквото“.
Денес, само „Лет во празно“ и еден минут од спот за „Одам“ се од Интернет.
Икер Ромеро

Икер Ромеро Фернандес (роден на ) во Виторија) е поранешен шпански ракометар, кој моментално е помошник-тренер во германскиот бундеслигаш Хановер-Бургдорф. Тој играл на позицијата лев бек.
Ромеро во својата кариера играл за клубовите Ваљадолид, Адемар Леон, Сиудад Реал, Барселона и Фуксе Берлин. Тој станал светски шампион со репрезентацијата на Шпанија на Светското првенство 2005 во Тунис.
1 Клубови
* Ваљадолид (1997–2000)
* Адемар Леон (2000–2001)
* Сиудад Реал (2001–2003)
* Барселона (2003–2011)
* Фуксе Берлин (2011–2015)
2 Признанија
* Најдобар млад играч во шпанското првенство: 2000, 2001 и 2002
* Најдобар лев бек на Светското јуниорско првенство 2001
* Најдобар лев бек на Европското првенство 2006
* Најдобар лев бек во шпанското првенство: 2005 и 2006
* Најдобар стрелец во шпанското првенство: 2008
Диего Беналјо

Диего Орландо Беналјо (роден на во Цирих) — швајцарски фудбалер, голман на Волфсбург во Бундеслигата и на швајцарската репрезентација.
1 Клупска кариера
Беналјо ја започна својата кариера во тимот од родниот град Грасхопер од Цирих. Уште во неговите тинејџерски години, тој се преселил во Германија и му се приклучил на Штутгарт, но играл исклучиво за резервите за време на неговиот тригодишен престој.
Пред почетокот на сезоната 2005-06, тој се преселил во Португалија во тимот на Насионал, и наскоро стекнал предност пред Енрике Иларио, па станал прв избор меѓу стативите на тимот од островот Мадејра, а поготово станал незаменлив откако ветеранот Иларио отишол во Челзи. За време на неговата прва сезона со клубот тие успеале да се квалификуваат за Купот на УЕФА.
На 22 јануари 2008 година, Беналјо се вратил во Германија, каде потпишал со Волфсбург. Тој го направи своето деби за клубот осум дена подоцна, помагајќи му на неговиот тим да се пласира во четвртфиналето на Германскиот куп по победата издвојувана по изведувањето на пенали над Шалке 04.
Во сезоната 2008-09 во Бундеслигата, Беналјо пропуштил само три натпревари од првенството давајќи голем придонес за освојување на лигашката титула за првпат во историјата на клубот. Во следната сезона, тој се појавил значително помалку пати на голот на Волфсбург, поради повреда.
2 Титули
2.1 Грасхопер
*Швајцарска Супер лига (1) : 2000–01
2.2 Волфсбург
*Бундеслига (1) : 2008–09
Марсел Шмелцер

Марсел Шмелцер (роден на ) — германски фудбалер, играч од одбраната на Борусија Дортмунд.
1 Клупска кариера
Шмелцер е роден во Магдебург. Својата професионална кариера ја започнал во Борусија Дортмунд, каде што го направил своето прво појавување на 9 август 2008 година, во натпревар од првото коло на Купот на Германија против Рот-Вајс Есен. Дебито во Бундеслигата го имал недела дена подоцна, играјќи во последните дваесет минути од победата со 3-2 над Баер Леверкузен. Својата најдобра сезона во кариерата Шмелцер ја имал во текот на кампањата 2010-2011, во која успеал да ги одигра сите минути за клубот во првенството, помагајќи им на милионерите да ја освојат титулата во Бундеслигата.
Следната сезона, Шмелцер, го пропуштил почетокот на Бундеслигата поради повреда. На крајот, тој освоил уште еден трофеј откако Дортмунд успеал да го одбрани насловот во Бундеслигата. Покрај тоа Шмелцер исто така и помогнал на Борусија да го освои и Купот на Германија со победа од 5-2 над Баерн Минхен во финалето, што за него значело 3 титули за 2 години во клубот.
Пред почетокот на сезоната 2016-2017, Шмелцер станал капитен на Борусија Дортмунд по заминувањето на Матс Хумелс.
2 Репрезентативна кариера
Своето деби за сениорската репрезентација на Германија, Шмелцер го направил на 17 ноември 2010 во пријателски натпревар против Шведска што завршил без голови 0-0.
3 Титули
3.1 Борусија Дортмунд
* Бундеслига (2) : 2010–2011, 2011–2012
* Куп на Германија (1) : 2011–2012
* Суперкуп на Германија (2) : 2013, 2014
Јурај Саган

Јурај Саган (|Juraj Sagan; р. во ) — словачки професионален друмски велосипедист, кој вози за UCI World Tour екипата .
Јурај е постар брат на Петер Саган. Во јуни 2017 бил именуван во почетниот состав за Тур де Франс 2017.
1 Достигнувања
;2009
: 1. ГП Бока
;2010
: 6. Џиро дел Венето
;2016
: 1. Национално друмско првенство
: 1. Етапа 5 (ТТТ) Трка околу Хрватска
;2017
: 1. Национално друмско првенство
;2018
: 2. Национално друмско првенство
: 10. ГП Кантон Аргау
Сундски Острови

Сундски Острови (|Kepulauan Sunda, |Kapuloan Sunda) — поголема група на острови во состав на Малајскиот Архипелаг.
Групата се дели на Големи Сундски Острови и Мали Сундски Острови.
1 Управна поделба
Со островите управуваат четири земји: Брунеј, Источен Тимор, Индонезија и Малезија. Најголемиот дел го има Индонезија. Островот Борнео е поделен на брунејски, индонезиски и малајски дел. Островот Тимор е поделен на источнотиморски и индонезиски дел. Двата помали острови исто така припаѓаат на Источен Тимор.
2 Список на острови
2.1 Големи Сундски Острови
*Борнео
*Јава
*Суматра
*Сулавеси
2.2 Мали Сундски Острови
од запад кон исток
*Бали
*Ломбок
*Сумбава
*Флорес
*Сумба
*Тимор
*Алорски Архипелаг
*Барат Даја (група)
*Танимбар (група)
3 Поврзано
* Сундаланд
* Сундско-сулавески јазици
* Географија на Индонезија
Сирак (растение)

Сирак — род од многу видови на треви, што се одгледуваат како жито и фуражна култура. Успеваат во потоплите краишта. Видовите се автохтони во тропските и суптропските подрачја на сите континенти, покрај југозападното тихоокеанско подрачје и Австралазија. Ова растение спаѓа во потсемејството просолики (''Panicoideae'') и племето ''Andropogoneae'' (на кое припаѓа и шеќерната трска).
1 Одгледување и употреба
Обичниот сирак или алаваџиско просо (''Sorghum bicolor''), е мошне важна житна култура во светот. Се користи како храна (во зрна и меласата), сточна храна, за произведување на алкохолни пијалаци и за биогорива. Највеќето сорти се отпорни на суша и топлина, па затоа се од особено значење во суви краишта, каде оваа житарка е важна за прехраната на сиромашното и селското население. Во разни тропски региони, овие сорти играат важна улога и како храна за стоката по пасиштата. Кај луѓето, сиракот е мошне значајна прехранбена култура во Африка, Средна Америка и Јужна Азија и претставува „петта најважна житна култура во светот“.
Некои видови сирак содржат извесна доза на цијановодород, хорденин и нитрати, кои се смртоносни ако животнотите ги јадат додека растението е младо. При услови на суша и жештини, дури и возрасните растенија стануваат отровни.
Друг вид пак, наречен алепски сирак или „Џонсонова трева“ (''S. halapense'') во САД претставува наезден (инвазивен) вид.
1.1 Одгледување во Македонија
Во Македонија се одгледува скромно количество сирак. Во 2017 г. се произведени 45 тони сирак, што претставува значаен пад од 82 тони во 1996 и дури 346 тони во 1992 г.
1.2 Споредба со други прехранбени култури
На табелава е претставена хранливата содржина на сиракот во однос на други основни прехранбени култури.
2 Видови
*''Sorghum almum''*''Sorghum amplum''*''Sorghum angustum''*''Sorghum arundinaceum''*''Sorghum bicolor'' — обичен сирак или „алаваџиско просо“
**''Sorghum bicolor'' subsp. ''drummondii'' — „суданска трева“
*''Sorghum brachypodum''*''Sorghum bulbosum''*''Sorghum burmahicum''*''Sorghum ecarinatum''*''Sorghum exstans''*''Sorghum grande''*''Sorghum halepense'' — алепски сирак или „Џонсонова трева“
*''Sorghum interjectum''*''Sorghum intrans''*''Sorghum laxiflorum''*''Sorghum leiocladum''*''Sorghum macrospermum''*''Sorghum matarankense''*''Sorghum nitidum''*''Sorghum plumosum''*''Sorghum propinquum''*''Sorghum purpureosericeum''*''Sorghum stipoideum''*''Sorghum timorense''*''Sorghum trichocladum''*''Sorghum versicolor''*''Sorghum verticiliflorum''*''Sorghum vulgare var. technicum'' — „метларка“
3 Хибриди
*''Sorghum × almum''*''Sorghum × drummondii''
4 Геном на сиракот
Во 2009, екипа на научни истражувачи од повеќе земји ја составиле низата на геномот на сиракот.
5 Поврзано
* Бајѓу — кинески алкохолен пијалак од сирак
* Просо
6 Наводи
*Watson, Andrew M. ''Agricultural Innovation in the Early Islamic World: The Diffusion of Crops and Farming Techniques, 700–1100''. Cambridge: Cambridge University Press, 1983. ISBN 0-521-24711-X.